
ZMLUVA NA DODANIE TOVARU

uzatvorená podľa zákona číslo 513/1991 Zb. Obchodný zákonník v znení neskorších predpisov (ďalej aj len „zmluva“) medzi týmito zmluvnými stranami:

1. Objednávateľ

Obchodný názov:       Novogal a.s. 	
Sídlo:		Hlboká cesta 1421, Dvory nad Žitavou 941 31
	Zastúpený:
	Ing. Ladislav Birčák - predseda predstavenstva
Ing. Martina Kovácsová – člen predstavenstva


IČO: 	  00199567
IČ DPH:                     SK2020413054

(ďalej aj len „Objednávateľ“)				

a
2. Dodávateľ

Obchodný názov: 	doplniť
Sídlo:			doplniť
Zastúpený: 		doplniť
IČO: 			doplniť
IČ DPH: 		doplniť
Bankové spojenie: 	doplniť

Pracovník oprávnený k rokovaniu vo veciach:
· Technických:       	doplniť 
zmluvných:     	doplniť 
(ďalej aj len „Dodávateľ“)				

Preambula

Táto zmluva sa uzatvára na základe súťaže realizovanej v zmysle Metodického usmernenia riadiaceho orgánu č. 2/2025 k obstarávaniu tovarov, stavebných prác a služieb  pri implementácii  projektových intervencii  v rámci strategického plánu SPP 2023- 2027, v platnej aktualizácii, na predmet zákazky s názvom: Voliérová technológia pre chov nosníc na farme Levice
I.
Predmet zmluvy

Dodávateľ sa zaväzuje na vlastné náklady a riziko dodať pre Objednávateľa tovar : Voliérová technológia pre chov nosníc na farme Levice  (ďalej len „predmet zmluvy“) a to v rozsahu a za podmienok určených v tejto zmluve, na základe Cenovej ponuky  zo dňa ..................... a technickej špecifikácie, ktorá tvorí Prílohu č. 1 tejto zmluvy. 






II.
Cena

Cena za predmet zmluvy je stanovená dohodou zmluvných strán v sume:

	Návrh uchádzača:
Voliérová technológia pre chov nosníc na farme Levice

Názov, typové označenie ((v prípade, že nemá typové označenie, názov a ide o súbor zariadení ktoré spĺňajú požiadavky na predmet zákazky , prosíme uviesť túto skutočnosť)    
	Cena za celý predmet zákazky v EUR bez DPH 
	DPH
	Cena za celý predmet zákazky 
v EUR s DPH

	
	xxxx
	

xxxx
	xxxx



Súčasťou ceny je aj  montáž a doprava do miesta dodania: Levice, Jurská 1.

Súčasťou ceny nie je:
· Prestavba, úprava budovy
· Hlavný prívod elektrickej energie, ako aj rôzne inštalačné a elektroinštalačné práce
· Hlavný prívod vody ako aj rôzne inštalačné práce
· Vyrezanie otvorov pre ventilátory a komíny
· Vykládka dodávok
· Zdvíhacia technika potrebná pre prepravu dielov technológie
· Lešenia pre montáž
· Likvidácia obalového materiálu
· Toaleta na stavenisku
· Všetko, čo nie je vyslovene uvedené v ponuke

III.
Platobné podmienky

1. Cena podľa čl. II tejto zmluvy  bude Dodávateľovi zaplatená zo strany Objednávateľa nasledovným spôsobom:
50% platba pri záväznej objednávke, 
45% platba 4 týždne pred dodávkou,
5% platba po montáži a inštalácii.

2. Zmluvná cena bude Objednávateľom uhradená prostredníctvom bezhotovostného prevodu finančných prostriedkov na bankový účet Dodávateľa uvedený v záhlaví tejto zmluvy, pričom za okamih uhradenia príslušnej čiastky sa považuje odpísanie čiastky z bankového účtu Objednávateľa v prospech bankového účtu Dodávateľa.

3. V prípade, že faktúra Dodávateľa nebude obsahovať všetky náležitosti daňového dokladu v zmysle § 71 zákona č. 222/2004 Z. z. o dani z pridanej hodnoty v znení neskorších predpisov, alebo neboli k nej priložené všetky požadované prílohy alebo neboli splnené podmienky pre vystavenie faktúry uvedené v tejto Zmluve, Objednávateľ je oprávnený takúto faktúru vrátiť Dodávateľovi v lehote do 7 dní odo dňa doručenia, pričom nová lehota splatnosti opravenej faktúry začína plynúť odo dňa doručenia opravenej faktúry Objednávateľovi. V takom prípade nová lehota splatnosti faktúry začne plynúť v deň, kedy boli zistené nedostatky odstránené a Objednávateľovi doručená nová faktúra.

4. V Zmluvnej cene sú zahrnuté všetky náklady súvisiace s dodaním predmetu zmluvy.
IV.
Čas plnenia

1. Dodávateľ sa zaväzuje dodať predmet zmluvy v termíne najneskôr do:   02 / 2027.
Dodávateľ sa zaväzuje oznámiť Objednávateľovi presný termín dodania predmetu zmluvy, v dostatočnom predstihu najmenej tri dni vopred pracovníkovi oprávnenému k rokovaniu vo veciach zmluvných.

2. V prípade, že sa počas plnenia predmetu zmluvy vyskytnú okolnosti nezavinené Dodávateľom alebo Objednávateľom (vyššia moc,)  pre ktoré bude ohrozený termín plnenia, bude tento posunutý o dohodnutý interval.

V.
Záručná doba  a záručný servis

1. Dodávateľ poskytne na predmet zmluvy záruku 12 mesiacov.

2. Objednávateľ sa zaväzuje, že prípadnú reklamáciu nedostatku predmetu zmluvy uplatní bezodkladne po jeho zistení písomnou formou Dodávateľovi. 

3. Dodávateľ sa zaväzuje vykonávať záručný servis na predmete zmluvy v termíne podľa dohody s Objednávateľom, resp. najneskôr od 5 pracovných dní od písomného (stačí email) oznámenia poruchy.

4. Záruka sa vzťahuje len na predmet zmluvy dodaný Dodávateľom a jej plnenie je podmienené úplným finančným vyrovnaním zmluvných strán.

VI.
Zmluvné pokuty
     
Zmluvné strany sa v súlade s Obchodným zákonníkom dohodli na týchto zmluvných pokutách za porušenie povinností vyplývajúcich z tejto zmluvy:

1. Objednávateľ je povinný zaplatiť Dodávateľovi zmluvnú pokutu vo výške 0,05% zo sumy riadne doručenej faktúry za každý deň omeškania s jej úhradou.

2. Objednávateľ je oprávnený  žiadať sankciu vo výške  0,05% z ceny predmetu zákazky za každý deň omeškania Dodávateľa pri  dodaní predmetu zmluvy podľa článku I. Predmet zmluvy. 

3. Pokiaľ sa pri určovaní zmluvnej pokuty vychádza z dohodnutej sumy, alebo jej časti, za základ výpočtu sa berie cena bez DPH.

4. Nárok na náhradu škody v plnom rozsahu uplatnením zmluvnej pokuty nie je dotknutý.

VII.
Ďalšie dojednania

1. Dodávateľ bude pri plnení predmetu zmluvy postupovať s odbornou starostlivosťou. Dodávateľ sa zaväzuje vykonať dodanie predmetu zmluvy vo vlastnom mene a na vlastnú zodpovednosť, dodržiavať všeobecne záväzné predpisy, bezpečnostné predpisy, technické normy a podmienky tejto zmluvy.

2. Nebezpečenstvo škody na dodaní predmetu zmluvy znáša do času jeho protokolárneho prevzatia Dodávateľ.

3. Oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, môžu vykonávať voči dodávateľovi kontrolu / audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Toto ustanovenie s uvedenou povinnosťou musia obsahovať aj zmluvy dodávateľa so subdodávateľmi.

VIII.
Záverečné ustanovenia

1. Pokiaľ v tejto zmluve nie je dohodnuté inak, riadia sa právne pomery zmluvných  strán Obchodným zákonníkom.

2. Túto zmluvu je možné zmeniť, doplniť alebo zrušiť len formou písomných dodatkov k tejto zmluve podpísaných oprávnenými zástupcami oboch zmluvných strán.

3. Táto zmluva je vyhotovená v dvoch exemplároch, z ktorých každá zmluvná strana obdrží jedno vyhotovenie podpísanej zmluvy.

4. Táto zmluva nadobúda platnosť dňom podpísania oboma zmluvnými stranami.

5. Zmluvné strany si túto zmluvu prečítali, porozumeli jej obsahu a zhodne vyhlasujú, že vyjadruje ich slobodnú, skutočnú a vážnu vôľu a nie sú známe okolnosti, ktoré by ju robili neplatnou, nie je uzatváraná pod nátlakom a na znak súhlasu pripájajú podpisy osôb oprávnených podpisovať v ich mene.




	Miesto:
	Dvory nad Žitavou 
	Miesto:  vyplniť
	

	Dňa:
	vyplniť
	Dňa:  vyplniť
	







Ing. Ladislav Birčák - predseda predst.
Ing. Martina Kovácsová – člen predst.		meno , priezvisko 
-----------------------------------------------------------------------------------------------------------------
Dátum a podpis osoby				Dátum a podpis osoby
oprávnenej uzatvoriť					oprávnenej uzatvoriť
túto zmluvu za objednávateľa			túto zmluvu za dodávateľa

